**Līgums Nr. FM VID 2024/283**

**Dezinfekcijas līdzekļu piegāde**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, saskaņā ar iepirkuma “Dezinfekcijas līdzekļu piegāde”, iepirkuma identifikācijas Nr. FM VID 2024/283, rezultātiem, noslēdz šādu līgumu, turpmāk tekstā – Līgums.

**1. Līguma priekšmets**

1.1. Piegādātājs apņemas saskaņā ar Līguma un tā pielikumu nosacījumiem Pasūtītājam piegādāt individuālus un speciālus dezinfekcijas aizsardzības līdzekļus roku, inventāra, kinologu darba suņu uzturēšanas telpu, sprostu, dažādu ierīču mazgāšanai un virsmu dezinfekcijai (turpmāk– Prece) iepakotu atbilstošā preces ražotāja komplektācijā.

1.2. Detalizēta Preces specifikācija norādīta Līguma 1.pielikumā un Preces cenas norādītas Līguma 2.pielikumā.

**2. Līguma summa un norēķinu kārtība**

2.1. Līguma kopējā summa ir **8 999,00** EUR (astoņi tūkstoši deviņi simti deviņdesmit deviņi *euro* un 00 centi), bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošo nodokļa likmi.

2.2. Līguma 2.pielikuma norādītajās Preces cenās ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai Preces piegādes vietai, izkraušanas izmaksas, darbaspēka izmaksas, nodokļus, izņemot PVN, nodevas, nekvalitatīvas, bojātas un/vai Līguma, tā pielikumu prasībām neatbilstošas Preces apmaiņas izmaksas (ja tādas būs nepieciešamas), ar garantijas nodrošināšanu saistītas izmaksas, ar nepieciešamo atļauju iegūšanu no trešajām personām saistītās izmaksas, un citas ar Preces savlaicīgu un kvalitatīvu piegādi saistītas izmaksas, kas nepieciešamas Līguma pilnīgai un kvalitatīvai izpildei.

2.3. Piegādātājs pavadzīmi sagatavoto elektroniski un sūtīta uz Pasūtītāja e-pasta adresi: [FP.lietvediba@vid.gov.lv](mailto:FP.lietvediba@vid.gov.lv) vai e-rēķinus uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam.

2.4. Pasūtītājs par saņemto Preci veic samaksu saskaņā ar Līguma 2.pielikumā norādītajām Preces cenām 30 (trīsdesmit) dienu laikā no dienas, kad Pasūtītājs saņēmis Līguma 9.9.apakšpunktā norādīto Pušu pilnvaroto personu (turpmāk – Pušu pilnvarotās personas) parakstītu pavadzīmi, pārskaitot naudu uz Piegādātāja norādīto norēķinu kontu bankā.

2.5. Par samaksas brīdi uzskatāms naudas pārskaitīšanas datums no Pasūtītāja norēķinu konta.

2.6. Puses vienojas, ka Preces pavadzīme vienlaicīgi kalpos kā Preces nodošanas-pieņemšanas akts.

2.7. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma 2.pielikumā noteiktās Preces cenas var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):  
2.7.1. ne ātrāk kā 1 (vienu) gadu no Līguma spēkā stāšanās dienas;

2.7.2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);

2.7.3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;

2.7.4. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5% (piecus procentus);

2.7.5. par starpību starp Centrālās statistikas pārvaldes publicētām patēriņa cenu izmaiņām un 5 % (piecu procentu) slieksni;

2.7.6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.pielikumā noteiktām Preces cenām.

* 1. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.13.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

2.9. Pasūtītājam nav pienākuma izlietot visu Līguma 2.1.apakšpunktā norādīto Līguma summu pasūtot Preci Līgumā noteiktajā kārtībā.

3. Preces piegādes kārtība

3.1. Piegādātājs piegādā Preci uz adresi Rīgā, Talejas ielā 1, VID administratīvajā ēkā Pasūtītāja darba laikā: no pirmdienas līdz ceturtdienai no plkst.9:00 līdz plkst.16:00 un piektdienās no plkst.09:00 līdz plkst.15:00. Pušu pilnvarotās personas iepriekš savlaicīgi saskaņo noteiktu Preces piegādes laiku Pasūtītāja darba laikā piegādes dienā. Minimālais pasūtījums Preces piegādei Pasūtītāja norādītajā adresē ir 100 EUR (viens simts euro).

3.2. Prece tiek piegādāta Pasūtītājam atsevišķu piegāžu veidā. Preces piegādi Piegādātājs veic ne vēlāk kā \_\_\_\_\_\_\_\_\_\_\_\_\_\_ darba dienu laikā no dienas, kad Līguma 9.9.1.1.apakšpunktā norādītā Pasūtītāja pilnvarotā persona (turpmāk – Pasūtītāja pilnvarotā persona) Līguma 9.9.1.2.apakšpunktā norādītajai Piegādātāja pilnvarotajai personai (turpmāk – Piegādātāja pilnvarotā persona) nosūtījusi Preces piegādes pieprasījumu saskaņā ar Līguma 9.10.apakšpunktu. *(Līguma apakšpunkts tiks precizēts atbilstoši izvēlētā pretendenta piedāvājumam)*

3.3. Preces piegādes pieprasījumā Pasūtītāja pilnvarotā persona norāda piegādājamās Preces nosaukumu, skaitu, piegādes laiku un vietu.

3.4. Pēc Preces piegādes pasūtītāja pilnvarotā persona pārbauda piegādātās Preces atbilstību Pasūtījumā norādītajam Preces veidam un skaitam. Ja Prece atbilst visām minētajām prasībām, Pasūtītāja pilnvarotā persona paraksta Preces piegādes pavadzīmi.

3.5. Ja saņemtā Prece neatbilst Līguma vai tā pielikuma prasībām, un/vai Preces piegādes pieprasījumam (neatbilstība preces specifikācijai u.c. trūkumi), Pasūtītāja pilnvarotā persona Preci nepieņem, neparaksta pavadzīmi un nosūta Piegādātāja pilnvarotajai personai uz Līguma 9.9.1.2.apakšpunktā norādīto elektroniskā pasta adresi motivētu pretenziju 2 (divu) darba dienu laikā no neatbilstošas Preces piegādes dienas.

3.6. Līguma, tā pielikuma prasījumiem, Preces piegādes pieprasījumam neatbilstošas Preces piegādes gadījumā, Piegādātājs par saviem līdzekļiem bez papildus samaksas novērš pretenzijā norādītos Preces trūkumus, nepieciešamības gadījumā to apmainot pret jaunu Preci.

3.7. Līguma 3.5.apakšpunktā minētajā gadījumā Preces piegādes kavējuma laikā tiek ieskaitīts viss laika periods no piegādes, kas pārsniedz Līguma 3.2.apakšpunktā norādīto termiņu, līdz brīdim, kad Piegādātājs novērš saņemtās Preces trūkumus, nepieciešamības gadījumā apmainot to pret atbilstošu Preci.

3.8. Piegādātājs piegādā Preci nebojātā ražotāja oriģinālajā iepakojumā. Uz Preces iepakojuma jābūt norādītam Preces nosaukumam un lietošanas instrukcijai latviešu valodā un derīguma termiņam.

3.9. Transportējot Preci līdz Pasūtītājam, Piegādātājs nodrošina Preces drošību pret iespējamiem bojājumiem transportēšanas laikā. Precei ir jābūt iepakotai tā, lai transportēšanas laikā saglabātos nemainīga Preces kvalitāte.

3.10. Piegādātājs nodrošina un veic piegādātās Preces izkraušanas darbus Preces piegādes vietā Pasūtītāja pilnvarotās personas norādītajās telpās.

3.11. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nemainot Līguma 2.pielikumā norādīto Preces cenu, par ko tiek veikti rakstveida grozījumi Līgumā.

**4. Preces garantija, derīguma termiņš**

4.1. Piegādātājs garantē, ka piegādātā Prece atbildīs Līguma, tā pielikuma nosacījumiem, Preces piegādes pieprasījumam un Eiropas Savienībā un Latvijas Republikā spēkā esošo saistošo normatīvo aktu prasībām, kā arī Piegādātājs nodrošina, ka piegādātā Prece ir kvalitatīva un jauna, lietošanai droša, iepakota atbilstošā Preces ražotāja komplektācijā un tā nerada apdraudējumu personu veselībai un dzīvnieku veselībai.

4.2. Piegādātājs nodrošina piegādātajai Precei ražotāja noteikto derīguma termiņu, kas katras attiecīgas Preces piegādes brīdī nav īsāks par 12 (divpadsmit) mēnešiem no katras attiecīgās pavadzīmes abpusējas parakstīšanas dienas.

4.3. Preces derīguma termiņa laikā, ja Pasūtītājs Preci uzglabājis vai lietojis atbilstoši Preces lietošanas instrukcijai, Piegādātājs par saviem līdzekļiem novērš piegādātās Preces trūkumus, apmainot Preci pret jaunu Līguma noteikumiem atbilstošu Preci 10 (desmit) darba dienu laikā no pretenzijas nosūtīšanas dienas.

4.4. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.

5. Pušu atbildība

5.1. Par Līguma 2.4.apakšpunktā norādītā samaksas termiņa nokavējumu Piegādātājs prasa un Pasūtītājs maksā līgumsodu 0,1 % (viena desmitā daļa procenta) apmērā no piegādātās un nesamaksātās Preces vērtības par katru nokavēto maksājumu dienu, bet ne vairāk kā 10 % (desmit procentu) apmērā no kavētā maksājuma.

5.2. Pasūtītājs neatbild par Piegādātāja saistībām, kuras tas uzņēmies attiecībā pret trešajām personām sakarā ar Līguma izpildi.

5.3. Piegādātāja atbildība:

5.3.1. Ja Piegādātājs pēc Līguma noslēgšanas atsakās veikt Preču piegādi atbilstoši Pasūtītāja pilnvarotās personas elektroniski nosūtītājam Preces piegādes pieteikumam, tad Pasūtītājs prasa un Piegādātājs maksā līgumsodu 200,00 EUR (divi simti *euro* un 00 centi) apmērā

5.3.2. Par Līguma 3.2.apakšpunktā noteikto Preces piegādes termiņa nokavējumu Pasūtītājs prasa un Piegādātājs maksā līgumsodu 0,1 % (viena desmitā daļa procenta) apmērā no piegādājamās Preces vērtības par katru nokavēto Preces piegādes dienu, bet ne vairāk kā 10 % (desmit procentu) apmērā no attiecīgā pasūtījuma summas.

5.3.2. Ja Piegādātājs Preces derīguma termiņa laikā neievēro Līguma 4.3. apakšpunktānoteikto Preces trūkumu novēršanas termiņu, Pasūtītājs prasa un Piegādātājs maksā līgumsodu 10,00 EUR (desmit *euro* un 00 centu) apmērā par katru nokavēto dienu līdz pilnīgai Preces trūkumu novēršanai.

5.3.3. Ja Piegādātājs prettiesiski izpauž Līguma 7.1.apakšpunktā norādītās ziņas Pasūtītājs prasa un Piegādātājs maksā līgumsodu 100,00 EUR (viens simts euro un 00 centu) apmērā par katru ziņu prettiesiskās izpaušanas gadījumu.

5.3.4. Piegādātājs attiecībā uz Pasūtītāju ir atbildīgs arī par savu apakšuzņēmēju veiktajām darbībām, ciktāl tās ietekmē Līguma izpildi no Piegādātāja puses. Piegādātājs ir atbildīgs par Piegādātāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un citām trešajām personām.

5.4. Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.

5.5. Pusēm ir pienākums atlīdzināt otrai pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

5.6. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas.

5.7. Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt to 1 (vienā) mēnesī, nepārsniedzot Līguma spēkā esamības termiņu.

5.8. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot nākamās pavadzīmes, pavadzīmē norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.

5.9. Ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai līgumsoda samaksa netiek veikta ieskaita veidā, VID aprēķināto līgumsoda summu ietur vienpersoniski ieskaita veidā.

6. Līguma darbības termiņš

6.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

6.2. Pasūtītājs ir tiesīgs veikt Preces pasūtījumus līdz brīdim, kamēr iestājas vismaz viens no šādiem nosacījumiem (atkarībā no tā, kurš nosacījums iestājas pirmais):

6.2.1. Pasūtītājs ir izlietojis Līguma 2.1.apakšpunktā noteikto Līguma kopējo summu;

6.2.2. ir pagājuši 2 (divi) gadi no Līguma noslēgšanas dienas.

6.3. Līgums ir spēkā līdz Pušu saistību pilnīgai izpildei.

6.4. Pusēmir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.

6.5. Pasūtītājam ir tiesības vienpusēji izbeigt līguma darbību, vismaz 1 (vienu) darba dienu iepriekš rakstiski paziņojot par to Piegādātājam:

6.5.1. ja atbilstoši Starptautisko un Latvijas Republikas nacionālo sankciju likumam Līguma 9.13.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

6.5.2. ja uz Piegādātāju (tai skaitā Piegādātāja apakšuzņēmēju) Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

6.6. Neskatoties uz Līguma izbeigšanu vai Līguma 6.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 6.5.apakšpunktā noteikto gadījumu.

# Konfidencialitāte

7.1.Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.

7.2. Līguma 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

7.3. Puses ar Līguma 7.1.apakšpunktā minētās informācijas prettiesisku izpaušanu Līguma ietvaros saprot – informācijas nodošana mutiski, rakstiski, elektroniski vai jebkādā citā tehniskā veidā, tās kopēšana, pavairošana, kopēšana datu nesējos (disketēs, CD diskos, mini diskos, kā arī citos informācijas datu uzglabātājos), izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar informāciju.

8. Nepārvarama vara

8.1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

8.2.  Par nepārvaramu varu netiek uzskatīti Preces defekti vai tās piegādes kavējumi (ja vien minētās problēmas tieši neizriet no nepārvaramas varas).

8.3.  Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

8.4.  Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

8.5.  Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

9. Citi noteikumi

9.1. Līgums atspoguļo Pušu vienošanos attiecībā uz Līguma priekšmetu.

9.2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

9.3. Ja kādai no Pusēm tiek mainīts juridiskais statuss, jebkuras Līgumā noteiktās Pušu pilnvarotās personas vai kādi Līgumā minētie Pušu un jebkādu to pilnvaroto personu rekvizīti, amati, telefona numuri, elektroniskā pasta adreses, adreses, tad tā nekavējoties rakstiski paziņo par to otrai Pusei*.* Šāds paziņojums kļūst saistošs otrai Pusei 7. (septītajā) darba dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Vēstules par šajā apakšpunktā minētās informācijas nomaiņu no Pasūtītāja puses ir tiesīgs sūtīt Valsts ieņēmumu dienesta Nodrošinājuma pārvaldes direktors, direktora vietnieks vai personas, kuras viņus aizvieto.

9.4. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos (Piegādātāja reorganizāciju) vismaz 1 (vienu) mēnesi iepriekš.

9.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.

9.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

9.7. Par Līguma grozījumiem un papildinājumiem, izņemot Līguma 9.3.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to abpusējas parakstīšanas kļūst par Līguma neatņemamu sastāvdaļu. Puses var veikt šādus būtiskus Līguma grozījumus - grozīt Līgumā noteikto Preces piegādes termiņu un/vai apmaksas kārtību, grozīt 2.pielikumā norādītās cenas, saskaņā ar Līguma 2.7.apakšpunktu, grozīt Preču specifikāciju saskaņā ar Līguma 3.11.apakšpunktu, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.

9.8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

9.9. Puses Līguma izpildē nozīmē šādas pilnvarotās personas:

9.9.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

9.9.2. no Piegādātāja puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

9.10. Pasūtītāja un Piegādātāja (to pilnvaroto personu, kas noteiktas Līguma 9.9. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

9.11. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumā.

9.12. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

* 1. Piegādātājs 2 (divu) darba dienas laikā rakstveidā informē Pasūtītāju:
     1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas;
     2. ja mainās Piegādātāja valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
     3. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā

9.14. Līgums kopā ar pielikumiem sagatavots latviešu valodā elektroniska dokumenta veidā un parakstīts ar drošu elektronisko parakstu.

10. Pušu rekvizīti

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  Vienotais reģ. Nr. 90000069281  PVN maksātāja Nr. LV90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  E-Adrese: \_DEFAULT@90000069281  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000 | Piegādātājs:  **Nosaukums**  Adrese  Vienotais reģ. Nr.  PVN maksātāja Nr.  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.: |
| Ģenerāldirektor\_  (paraksts\*) | Amats, vārds, uzvārds  (paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

|  |  |
| --- | --- |
|  |  |

1.pielikums

Līgumam Nr. FM VID 2024/283

Dokumenta datums ir tā

Elektroniskās parakstīšanas datums

**Preces tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – (Pasūtītājs vai VID), no vienas puses un

\_\_\_\_\_\_\_\_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses, abi kopā saukti arī kā Puses, bet atsevišķi kā Puse saskaņā ar iepirkuma “Dezinfekcijas līdzekļu piegāde”, iepirkuma identifikācijas Nr. FM VID 2024/283, rezultātiem vienojas par šādu Preces tehnisko specifikāciju:

*Pielikums tiks papildināts atbilstoši Iepirkuma uzaicinājuma 2.punktam “Tehniskā specifikācija” un izvēlētā pretendenta piedāvājumam*

**Pušu paraksti**

|  |  |
| --- | --- |
| Pasūtītājs | Piegādātājs |
| Ģenerāldirektor\_  (paraksts\*) | Amats, vārds, uzvārds  (paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2024/283

**Preces cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – (Pasūtītājs vai VID), no vienas puses un

\_\_\_\_\_\_\_\_\_\_\_\_\_\_\_\_\_\_\_\_, **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses, abi kopā saukti arī kā Puses, bet atsevišķi kā Puse, saskaņā ar iepirkuma “Dezinfekcijas līdzekļu piegāde”, iepirkuma identifikācijas Nr. FM VID 2024/283, rezultātiem vienojas par šādām Preces cenām:

*Pielikums tiks papildināts atbilstoši Iepirkuma uzaicinājuma 3.punktam “Finanšu piedāvājums” un izvēlētā pretendenta piedāvājumam*

**Pušu paraksti**

|  |  |
| --- | --- |
| Pasūtītājs | Piegādātājs |
| Ģenerāldirektor\_  (paraksts\*) | Amats, vārds, uzvārds  (paraksts\*) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU